CELEX: 62008CN0195
Language: fi
Date: 2008-05-14 00:00:00
Title: Asia C-195/08: Ennakkoratkaisupyyntö, jonka Lietuvos Aukščiausiasis Teismas (Liettuan tasavalta) on esittänyt 14.5.2008 — Inga Rinau

5.7.2008   
            
            
               FI
            
            
               Euroopan unionin virallinen lehti
            
            
               C 171/27
            
         Ennakkoratkaisupyyntö, jonka Lietuvos Aukščiausiasis Teismas (Liettuan tasavalta) on esittänyt 14.5.2008 — Inga Rinau
   (Asia C-195/08)
   (2008/C 171/42)
   Oikeudenkäyntikieli: liettua
   Ennakkoratkaisua pyytänyt tuomioistuin
   Lietuvos Aukščiausiasis Teismas
   Pääasian asianosaiset
   
      Kantaja: Inga Rinau
   
      Vastaaja: Michael Rinau
   Ennakkoratkaisukysymykset
   
               1)
            
            
               Voiko asetuksen N:o 2201/2003 (1) 21 artiklassa tarkoitettu osapuoli, jonka etua tuomion tunnustaminen koskee, vaatia tuomioistuimen antaman tuomion tunnustamatta jättämistä, jos tuomion tunnustamista koskevaa hakemusta ei ole esitetty?
            
         
               2)
            
            
               Jos ensimmäiseen kysymykseen vastataan myöntävästi, miten kansallinen tuomioistuin, joka tutkii sellaisen henkilön esittämän tuomion tunnustamatta jättämistä koskevan hakemuksen, jonka osalta tuomio on täytäntöönpanokelpoinen, on tuolloin sovellettava asetuksen N:o 2201/2003 31 artiklan 1 kohtaa, jossa säädetään, että ”eikä henkilö, jota vastaan täytäntöönpanoa haetaan, eikä lapsi voi menettelyn tässä vaiheessa esittää huomautuksia hakemuksen johdosta”?
            
         
               3)
            
            
               Onko kansallisen tuomioistuimen, jossa vanhempainvastuun kantaja on esittänyt luonaan asuvan lapsen palauttamista lähtövaltioon koskevan tuomion antaneen jäsenvaltion tuomioistuimen tuomion, josta on annettu todistus asetuksen N:o 2201/2003 42 artiklan nojalla, tunnustamatta jättämistä koskevan hakemuksen, tutkittava tämä hakemus asetuksen N:o 2201/2003 III luvun 1 ja 2 jakson säännösten sekä kyseisen asetuksen 40 artiklan 2 kohdan nojalla?
            
         
               4)
            
            
               Mitä tarkoittaa asetuksen N:o 2201/2003 21 artiklan 3 kohdassa määritelty edellytys ”sanotun kuitenkaan rajoittamatta tämän luvun 4 jakson soveltamista”?
            
         
               5)
            
            
               Onko se, että tuomion antaneen jäsenvaltion tuomioistuin antaa tuomion lapsen palauttamisesta ja asetuksen N:o 2201/2003 42 artiklan mukaisen todistuksen sen jälkeen kun sen jäsenvaltion tuomioistuin, josta lapsi on luvattomasti jätetty palauttamatta, on antanut tuomion lapsen palauttamisesta tuomion antaneeseen valtioon, asetuksen N:o 2201/2003 tavoitteiden ja menettelyjen mukaista?
            
         
               6)
            
            
               Merkitseekö asetuksen N:o 2201/2003 24 artiklassa säädetty tuomion antaneen jäsenvaltion tuomioistuimen toimivallan tutkimista koskeva kielto sitä, että kansallisen tuomioistuimen, jossa on esitetty ulkomaisen tuomioistuimen antaman tuomion tunnustamista tai tunnustamatta jättämistä koskeva hakemus ja joka ei voi tutkia tuomion antaneen jäsenvaltion tuomioistuimen toimivaltaa eikä ole todennut muiden asetuksen N:o 2201/2003 23 artiklassa määriteltyjen tuomioiden tunnustamatta jättämisen perusteiden täyttyneen, on tunnustettava tuomion antaneen jäsenvaltion tuomioistuimen tuomio lapsen palauttamisesta, jos tuomion antaneen jäsenvaltion tuomioistuin ei ole noudattanut asetuksessa lapsen palauttamista koskevan kysymyksen ratkaisemiseksi määriteltyä menettelyä?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annettu neuvoston asetus (EY) N:o 2201/2003, (EUVL L 338, s. 1).